MC2 09FN Celebration and Commissioning/ro

[[Media:MC2_09NL_Celebrare_si_mandatare.pdf|Descărcați aici această pagină ca fișier pdf]]

''În această sesiune veți fi încurajați de lucrarea lui Dumnezeu și veți provocați să continuați să căutați să multiplicați bisericile și comunitățile misionare. Credincioșia participanților va fi celebrată prin aceea că vor primi certificate.''

Privind în urmă (20-30 min)


NOTĂ: În această sesiune, împarte oamenii în grupuri de 4-6 persoane. Distribuie notițele participantului.

Rugăciune și grijă față de celălalt

 * Numește câte un conducător pentru fiecare grup mic, care să conducă sesiunile de împărtășire.


 * În fiecare grup, participanții să împărtășească despre lucrurile pentru care se simt recunoscători în această săptămână.


 * Fiecare persoană din grup să vorbească despre cum se simte și să împărtășească grupului lor 1-2 cereri de rugăciune, iar apoi îndeamnă-i să se roage unii pentru alții.

NOTĂ: Dacă cineva are nevoie de mai mult ajutor, stabiliți un timp după întâlnire pentru a răspunde acelei nevoi.

Celebrarea credincioșiei

 * Încurajează ținerea la socoteală în dragoste pentru a-L urma pe Isus.


 * Roagă fiecare grup să relateze ce s-a întamplat atunci când I-au încredintat lui Dumnezeu scopurile lor și pașii practici de acțiune (declarațiile „Eu voi... până...”).


 * După ce grupurile au terminat, întreabă dacă dorește cineva să împărtășească experiența sa grupului mare.

Exprimarea viziunii
Exprimă-ți viziunea despre cine sunt ei în Cristos sau despre ce poate face Dumnezeu prin ei atunci când înaintează cu credință.

' Ați muncit din greu și v-ați pus încrederea în Dumnezeu atunci când ați înaintat în credință pentru a-i sluji pe cei din jurul vostru. Probabil că ați trăit unele dintre emoțiile pe care le-au trăit ucenicii atunci când au fost trimiși de Isus în satele necunoscute lor din Galileea. Astăzi suntem împreună ca să reflectăm la tot ceea ce a făcut Dumnezeu și să celebrăm. Să ne amintim ce a spus Isus ucenicilor atunci când ei au celebrat lucrarea pe care a făcut-o Dumnezeu prin ei. „Doamne, chiar şi dracii ne sunt supuşi în Numele Tău”. Isus le-a zis: „Am văzut pe Satana căzând ca un fulger din cer. Iată că v-am dat putere să călcaţi peste şerpi şi peste scorpii şi peste toată puterea vrăjmaşului: şi nimic nu vă va putea vătăma. Totuşi să nu vă bucuraţi de faptul că duhurile vă sunt supuse, ci bucuraţi-vă că numele voastre sunt scrise în ceruri.” (Luca 10:17-20) Pe măsură ce recunoaștem lucrarea lui Dumnezeu prin noi, hai să ne amintim cuvintele înțelepte ale lui Isus, pentru a ne ajuta să privim toate aceste lucruri dintr-o perspectivă bună!'
 * De exemplu:

Activitatea #1 Împărtășirea momentelor semnificative

 * Îndeamnă-i pe cei care doresc, să împărtășească momentele semnificative din timpul acestei instruiri.


 * Luați-vă timp pentru a vă închina împreună Domnului și pentru a vă ruga pentru credincioși noi.

Activitatea #2 Recunoaștere și Celebrare

 * Numește-i și celebrează-i pe cei care au participat la sesiunile MC2 și au ajuns până la final. Recunoaște victoriile și credincioșia fiecărei persoane în parte. Câteva domenii despre care să vorbești:


 * Faptul că au pus în practică rugăciunea-grija-împărtășirea în viața altora și au condus oameni la Cristos


 * Au identificat oameni ai păcii


 * Au dus la capăt evenimentul misionar pe care l-au organizat


 * Înmânează certificate celor care au realizat obiectivul MC2, și anume au început un grup de credincioși noi. (A primi un certificat MC2 înseamnă că o persoană a început cu succes procesul de multiplicare, începând un grup de credincioși noi. Fii atent, din punct de vedere al mediului cultural în care te afli, la modul în care înmânezi certificatele. Nu vrem să facem pe cineva să se simtă jenat sau rușinat, dar vrem să menținem un standard pentru ceea ce reprezintă certificatul.)

Activitatea #3 Ce urmează?

 * Reafirmă viziunea despre bisericile care se multiplică și despre comunitățile misionare.


 * Explică celor care au începu grupuri mici de credincioși noi care vor fi următorii pași.


 * Va fi acordată o instruire suplimentară pentru numirea de conducători și pentru dezvoltarea acestora.


 * stabilește o dată și o oră la care aceasta va avea loc.


 * Încurajează-i pe cei care încă nu au început un grup să continue să persevereze și să-i slujească pe oameni. Spune-le că vor primi ajutorul de care au nevoie atunci când sunt gata.

Pregătirea pentru misiune

 * Exersați studiile biblice fundamentale sau orice abilitate este necesară pentru a-i ajuta pe participanți să câștige încredere pentru următorii pași pe care îi vor face


 * Amintește-le tuturor unde pot fi găsite resursele: bit.ly/mc2-4me

În misiune

 * Identifică 5 persoane față de care vei lua inițiativa de a-i sluji săptămâna aceasta.


 * Scrie declarații „Eu voi... până...”.


 * Stabilește o întâlnire și întâlnește-te cu partenerul tău de lucrare.

Rugăciune pentru misiune
Încredințați în mâna lui Dumnezeu fiecare scop propus. Rugați-L pe Dumnezeu să ne ajute să fim credincioși și să ne folosească ca să începem o lucrare de multiplicare a ucenicilor.